Երկաթե մարդ։ Զրահապատ արկածներ

**«Երկաթե մարդ։ Զրահապատ արկածներ»** (, ), Marvel Comics-ի Երկաթե մարդու կերպարի մասին անիմացիոն հեռուստասերիալ։ Հեռուստասերիալը բաղկացած է երկու եթերաշրջանից։ Սաունդթրեքի հեղինակը ամերիկյան Rooney ռոք խումբն է։ Սկզբնապես այն ցուցադրվել է «Nickelodeon»-ով։ 2011 թվականին և 2020 թվականից սկսած՝ սերիալը հասանելի է Նեթֆլիքսում, ինչպես նաև «Disney+»-ում։ Անիմացիոն սերիալի հիմնական առանձնահատկությունն այն է, որ ի տարբերություն այս սուպերհերոսի մասին այլ աշխատանքների՝ դրանում նկարահանված կերպարների մեծ մասը դեռահասներ են։

## Սյուժե
Մուլտսերիալի աշխարհը չի պատկանում ո՛չ Marvel-ի հիմնական տիեզերքին, ո՛չ էլ դրա կինեմատոգրաֆիական տարբերակին, այլ ներկայացնում է կերպարների այլընտրանքային տարբերակներ։ Այս դեպքում կերպարների մեծ մասը դեռահասության շրջան է անցնում:

### 1-ին եթերաշրջան
16-ամյա հրաշամանուկ Թոնի Ստարկի հայրը՝ արդյունաբերող Հովարդ Ստարկը անհետ կորել է ինքնաթիռի վթարի ժամանակ՝ հրաժարվելով օգնել իր զուգընկեր Օբադիա Սթեյնին արդիականացնել իր «Հողային հորատիչները», որոնք դպրոցականի ևս մեկ գյուտ են։ Թոնին, որը նույնպես ինքնաթիռում է եղել՝ ողջ է մնում իր նոր հորինած զրահի շնորհիվ, որը նա վերցնում է իր հետ: Սրտի վնասվածքով Թոնին հավաքում է բարձր տեխնոլոգիական զրահաբաճկոն և սկսում է հետաքննել Օբադիայի հնարավոր ներգրավվածությունը հոր մահվան մեջ: Թոնին հայտնի է դառնում որպես «Երկաթե մարդ»: Նա հակադրվում է Սթեյնի ծրագրերին, նաև փրկում է աշխարհը այլ չարագործներից, ինչպիսիք են՝ Մանդարինը, Ուրվական, Մադամ Դիմակը, Կենդանի Լազերը, Ա․Ի․Մ․-ը, ՄՈԴՈԿ-ը, Ուրվականը, Կարմիր Դինամոն, Մտրակը և Բուրանը։ Նրա օգնականներն են դառնում Մարտիկը և Վիրջինիա «Փեփեր» Փոթսը։ Էպիզոդներում հայտնվում են նաև Սև հովազը, Հալքը, Ռիք Ջոնսը, Հեփի Հոգանը (որպես Թոնիի համակուրսեցին և բասկետբոլիստ), Նիք Ֆյուրին, ինչպես նաև S.H.I.E.L.D.-ի այլ գործակալներ:

Առաջին եթերաշրջանը սկսվում է կարևոր արտեֆակտների՝ Մակլուան մատանիների սագայով, որտեղ Թոնին, Փեփերը, Ռոդին և Ջին Հանը միասին աշխատում են հինգ մատանիները գտնելու համար։ Իր խորթ հորը՝ Սին Չժանին սպանելուց հետո՝ Ջինը դավադրություն է մշակում մատանիները իր ընկերներից գողանալու համար և ի վերջո դավաճանում է նրանց։ Եթերաշրջանը նաև ներկայացնում է Մադամ Դիմակի պատմությունը, որն ավարտվում է «Լավագույնս մատուցվում է սառը վիճակում» սերիայում։ Թոնիի թշնամանքը Օբադիա Սթեյնի հետ նույնպես մասամբ լուծվում է այս սերիայում։ Եթերաշրջանն ավարտվում է «Կասկածի պատմություններ» սերիայում՝ երկու անսպասելի իրադարձություններով, այժմ ընկերազուրկ Ջինը հայտնաբերում է, որ Մանդարինը աշխարհով մեկ թողել է ոչ թե հինգ, այլ տասը մատանի և Թոնին իմանում է, որ իր հայրը՝ Հովարդը, ողջ է մնացել ինքնաթիռի վթարից և նրան գերի են պահում, մինչդեռ նրա զինանոցը ոչնչացվում է Սին Չժանի հարձակման ժամանակ, ինչը թույլ չի տալիս Թոնիին գտել և փրկել իր հորը։

### 2-րդ եթերաշրջան
Երկրորդ եթերաշրջանը՝ ինչպես առաջինը բաղկացած է 26 սերիայից: Այս եթերաշրջանը ներկայացնում է նոր կերպարներ և չարագործներ՝ Ջասթին Համմեր (Տիտանե մարդ), Աբադիա Սթեյն, բայց արդեն Երկաթե Մոնջերի կերպարով, Դոկտոր Դում, Մագնետո, Սև Այրի, Հոքսայ և Երկաթե մարդ 2099 կերպարներով: Երկրորդ եթերաշրջանը ներկայացրել է նոր զրահ՝ նման 2010 թվականի «Երկաթե մարդ 2» ֆիլմի տարբերակին:

Երկրորդ եթերաշրջանը ներառում է «Զրահապատ պատերազմներ» կոմիքսների շարքը և «Սթեյն Ինթերնեշնլի» սյուժետային գծերը։ Երկրորդ եթերաշրջանի առաջին կեսում, որը արտացոլում է «Զրահապատ պատերազմները», Թոնին հորինում է «Պատերազմական մեքենա» զրահը Ռոդիի համար և այժմ նրանք երկուսով կռվում են Ստարկի զրահապատ տեխնոլոգիաները գողացած մարդկանց դեմ և փորձում են այն օգտագործել իրենց սեփական նպատակների համար։ Ջասթին Համմերն ու Սթեյնը ստեղծում են իրենց նմանատիպ զրահաբաճկոնները։ Ջին Խանը ստիպում է Հովարդ Ստարկին գտնել Մակլուանի մյուս հինգ մատանիները։

Երկրորդ եթերաշրջանի երկրորդ կեսը ներառում է սյուժետային գիծ, ​​որը մասամբ հիմնված է «Սթեյն Ինթերնեշնլ»-ի վրա։ Աբդիա Սթեյնը փորձում է սպանել Թոնիին, բայց սպանվում է, երբ Ջասթին Համմերը վերահսկողություն է ձեռք բերում նրա զրահի նկատմամբ։ Համմերը նաև ստանձնում է Սթարք Ինթերնեշնլը՝ փոխարինելով Սթեյնին։ Սթարքը, Ռոդին և Փոթսը որոշում են կռվել Համմերի դեմ։ Երկրորդ եթերաշրջանի վերջում Թոնին վերամիավորվում է հոր հետ, և Փեփերը փորձարկում է Փրկչի զրահը (որը հետագայում օգտագործվել է Marvel-ի կինեմատոգրաֆիկ տիեզերքի «Վրիժառուները։ Վերջնախաղ» ֆիլմում):

Վերջին երկու սերիաներում Վրիժառուները, «S.H.I.E.L.D.»-ը և Երկաթե մարդը կռվում են Մակլուանի հետ, որը կարծում է, որ մատանիները իրավամբ իրենն են։ Վերջիվերջո, թշնամին պարտվում է և Թոնին, Ռոդին և Փեփերը աշխարհին բացահայտում են իրենց սուպերհերոսական այլընտրանքային էգոները։ Ջին Հանը որոշում է օգնել Երկրին, այլ ոչ թե ոչնչացնել այն։

## Գլխավոր դերերը հնչյունավորել են
* Ադրիան Պետրիու՝ Թոնի Սթարք / Երկաթե մարդը
* Դանիել Բեյքոն՝ Ջեյմս Ռոուդս / Մարտիկ
* Վինսենթ Թոնգ՝ Ջին Հան, Ջինա Հանա / Մանդարին
* Աննա Քամեր՝ Փեփեր Փոթս
* Մաքենզի Գրեյ՝ Օբադայա Սթեյն / Երկաթե Մոնգեր

## Արտադրություն
մինի|Rooney վոկալիստ Ռոբերտ Շվարցման, իր սեփական խոստովանությամբ՝ նա «Երկաթե մարդ»-ի երկրպագու է, գրել է մուլտսերիալի գլխավոր թեմայի խոսքերն ու երաժշտությունը։
Սերիալը պրոդյուսերավորվել է Marvel Animation (ԱՄՆ), Method Animation, D'Images և LuxAnimation (Ֆրանսիա) ընկերությունների կողմից: «Երկաթե մարդ։ Զրահապատ արկածները» օգտագործում է CGI անիմացիայի ոճ, որը նման է *Spider-Man: The New Animated Series* շարքին**: Սկզբնական հեռարձակումից մի քանի ամիս առաջ սերիալի առաջին սերիայի պրեմիերան տեղի է ունեցել Սան Դիեգոյի Comic-Con 2008-ում: Կար նաև մի սենյակ, որտեղ հանրությունը կարող էր հանդիպել և զրուցել սերիալի համապրոդյուսեր Ջոշ Ֆայնի և գլխավոր սցենարիստ Քրիս Յոստի, ինչպես նաև շոուի արտադրությանը մասնակցած այլ անձանց հետ։ Կանադացի դերասան Ադրիան Պետրիվը հնչյունավորել է Թոնի Ստարկին: Ինչպես ինքն է ասել հարցազրույցում, չնայած իր համար մուլտֆիլմային սերիալին մասնակցելը «մեծ առաջընթաց չէր», դրանից հետո Պետրիվը հասկացել է, որ «անիմացիան այն ուղին է, որը նա ուզում էր ընտրել»: Սաունդթրեքը գրել է ամերիկյան Rooney-ն ռոք խումբը: Նկարահանվել է նաև տեսահոլովակ, որտեղ նկարահանվել են խմբի անդամները և մուլտսերիալի որոշ պահեր: Մնացած ստեղծագործությունների հեղինակը Գայ Միշելմորն է:

«Երկաթե մարդը։ Զրահապատ արկածներ» սերիալի երկրորդ եթերաշրջանի ավարտից հետո ստեղծողները լրջորեն չեն քննարկել շարունակությունը։ Երկրորդ եթերաշրջանի պրոդյուսեր Մեգան Թոմաս Բրեդները «շատ հպարտ էր եթերաշրջանի վերջում Ռեսկուի ներկայությամբ» և «կցանկանար, որ նրանք (սերիալի ստեղծողները) հնարավորություն ունենային նրա հետ ավելի շատ պատմություններ պատմելու»։ Պատմությունների խմբագիր Բրենդոն Աումանը կարծում է, որ եթե երրորդ եթերաշրջանը նկարահանվեր, այն կարող էր պատմել Թոնիի, Ռոդիի և Փեփերի մասին, որոնք փորձում էին հերոս դառնալ այն բանից հետո, երբ աշխարհը իմացել է նրանց ինքնությունը։

## DVD թողարկում
Առաջին հատորը DVD-ով թողարկվել է 2009 թվականի հոկտեմբերին Միացյալ Նահանգներում՝ ներառելով առաջին 13 սերիաները։ 2010 թվականի հունվարի սկզբին թողարկվել է երկրորդ հատորը։ Երկու եթերաշրջանները միասին թողարկվել են մեկ DVD-ով՝ ապրիլին։ Առաջին ամբողջական եթերաշրջանը թողարկվել է Միացյալ Նահանգներում 2010 թվականի մայիսի 4-ին՝ ներառելով նախկինում չթողարկված 3-րդ և 4-րդ հատորների DVD-ների զույգը։ 2012 թվականի հունիսի վերջին թողարկվել է DVD-ով երկրորդ եթերաշրջանի առաջին հատորը։ 2012 թվականի սեպտեմբերի 25-ին թողարկվել է երկրորդ հատորը։ Երրորդ հատորը թողարկվել է հաջորդ տարվա հունվարի վերջին։ Չորրորդ հատորը և 2-րդ եթերաշրջանի ամբողջական հավաքածուն հասանելի դարձան ապրիլին։

## Հեռարձակում
«Երկաթե մարդը։ Զրահապատ արկածները» սկզբնապես ցուցադրվել է Nickelodeon-ով։ Ամերիկայի Միացյալ Նահանգներում առաջին սերիան գերազանցել է Nicktoons-ի ամենաբարձր վարկանիշ ունեցող օրիգինալ ծրագրի ռեկորդը՝ ավելի քան 125,000 դիտումով։ Ֆրանսիայում այն ​​ցուցադրվել է France 2-ով  և France 4-ով: Ռուսերենով մուլտսերիալը ցուցադրվել է STS-ով, 2x2-ով և այլ հեռուստաալիքներով: 2010 թվականի մարտի 2-ին սերիալը երկարաձգվել է երկրորդ եթերաշրջանով, որը նույնպես բաղկացած է քսանվեց սերիայից։ Առաջին եթերաշրջանը հետագայում տեղադրվել է Netflix-ում՝ սկսած 2011 թվականի ապրիլի 29-ից։ 2020 թվականին սերիալը կրկին ավելացվել է Netflix-ին և ինչպես Marvel-ի շատ այլ արտադրանքներ, ավելացվել է Disney+ հոսքային ծառայության գրադարանին։

## Ընդունելություն
### Քննադատություն
Որոշ քննադատներ մուլտսերիալից Թոնի Ստարկին համեմատել են Փիթեր Փարքերի՝ Սարդ-մարդու հետ։ Inverse-ի Լորա Քելին սերիալի ամենամեծ թերությունն անվանել է այն փաստը, որ Թոնի Ստարկը «պարզվեց, որ ավագ դպրոցի աշակերտ է»։ Ֆիլմում Քելին Թոնիին անվանել է նաև «ինքնահավան դեռահաս հանճար, որը կոստյում է կարում իր հորը տպավորելու համար»՝ համեմատելով կերպարի բնօրինակ և դեռահաս տարբերակները։ Նախնական սերիան դիտելուց հետո Լորան մտածել է, թե ինչու պետք է խելացի դեռահասը գնա սովորական ավագ դպրոց, մինչդեռ բնօրինակ կոմիքսներում նա նկարագրվել է որպես 15 տարեկանում արդեն «MIT» ընդունված երիտասարդ։ Գրախոսողը նաև բացասաբար է արտահայտվել Փեփեր Փոթսի մասին՝ վատ անվանելով նրա նյարդայնացնող անհատականությունը և բարձր տոնայնության ձայնը, միաժամանակ գովաբանելով նրա հաքերային ունակությունները։

Մեթ Սինգերը ScreenCrush-ի համար իր Marvel-ի լավագույն անիմացիոն սերիալում նշել է սերիալի հիմնական թեման՝ որոշ տեքստեր անվանելով տարօրինակ և իրականությունից կտրված։ «Nerds on the Rocks»-ը գովաբանել է լավ բացման երաժշտությունը, քանի որ «այն լի է հիանալի ռիթմով և որոշ բավականին զվարճալի տեքստերով»։ Թիմոթի Դոնոհուն, անիմացիոն սերիալի իր կարճ ակնարկում, համեմատել է այն օրիգինալ կոմիքսների հետ։ Նա կարծում է, որ պատմության մեջ կատարված փոփոխությունները կատարվել են անիմացիոն սերիալն ավելի հարմար դարձնելու համար մանկական լսարանի համար։ Սա նախկինում հաստատվել էր Մեգան Թոմաս Բրենդերի հետ հարցազրույցում։ Մեկնաբանելով «Երկաթե մարդ։ Զրահապատ արկածներ»-ի 2020 թվականին Netflix-ում թողարկումը, Դեյվիդ Ջեյմսն այն անվանել է «անարդարացիորեն մոռացված» և հույս է հայտնել, որ Netflix-ում դրա հայտնվելը հանրությանը կհիշեցնի դրա մասին։ IGN-ի Դեն Ֆիլիպսը սերիալին տվել է 6.8 գնահատական՝ իր ակնարկում նշելով, որ դրա ամենաէպիկական և հետաքրքիր մասերը զրահով կռվող կերպարներն են՝ ի տարբերություն կերպարների միջև պարզ զրույցների։ «Screen Rant»-ի Թյորներ Մինթերը գովաբանել է հնչյունավորող դերասան Ադրիան Պետրիուի խաղը Թոնի Ստարկի դերում։

### Մրցանակներ
2012 թվականին հեռուստասերիալը «Cartoons on the Bay» փառատոնում արժանացել է «Լավագույն դեռահասների համար նախատեսված հեռուստասերիալ» մրցանակին: «TV Guide» ամսագրի կողմից 60 լավագույն անիմացիոն սերիալների շարքում այն զբաղեցրել է 31-րդ տեղը:

## Ծանոթագրություններ

## Գրականություն
* 
* 
* 

Կատեգորիա:2008 հեռուստասերիալներ
Կատեգորիա:2009 հեռուստասերիալներ
Կատեգորիա:2009 մուլտֆիլմեր
Կատեգորիա:2010-ականների ամերիկյան հեռուստասերիալներ
Կատեգորիա:Disney Channel
Կատեգորիա:Nickelodeon-ի բնօրինակ ծրագրեր
Կատեգորիա:ԱՄՆ-ի հեռուստահաղորդումներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Համակարգչային անիմացիա
Կատեգորիա:Մուլտսերիալներ
Կատեգորիա:Ֆրանսիական մուլտսերիալներ